נועה גרומן

נועה גרומן (נולדה ב-11 בדצמבר 1988) היא זמרת-יוצרת ומוזיקאית ישראלית, הסולנית של להקת המטאל המתקדם Scardust, והמנצחת והמנהלת המוזיקלית של מקהלת Hellscore. פעילותה הבולטת ביותר כזמרת הייתה בין היתר בהופעות של האופרה הישראלית, התזמורת הפילהרמונית הישראלית, ולהקות מטאל כגון Therion, Amorphis, אורפנד לנד ונוספות. גרומן גם מפיקה ועורכת וידאו עבור הפרויקטים המוזיקליים שלה. גרומן למדה בצעירותה פסנתר וצ'לו והשתתפה בהרכבים ובתזמורות. בשנת 2004 הפכה משפחתה של גרומן ללהקה בשם "קול המשפחה". בשנת 2015 זכתה הלהקה המשפחתית במקום הראשון זכתה בתוכנית משפחה בהופעה בערוץ 24. "קול המשפחה" ניגנה במגוון סגנונות ביניהם רוק, פופ, פולק ומוזיקה ווקאלית. בהיותה נערה החלה גרומן לקחת שיעורי פיתוח קול. לאחר שירותה הצבאי למדה טכניקות שירה וגראולינג מפלור ינסן. בשנת 2012 הפיקה את מחזמר הפרינג' "אוטוקו בנזאי". בשנת 2013 השתתפה בשחזור של הפרויקט המוזיקלי משנות ה-70 ארץ טרופית יפה בשיתוף פעולה עם ביג בנד מודיעין, צמד הפרברים ויוריק בן דוד. בשנת 2014 הצטרפה לאנסמבל האקפלה 2for6. בשנת 2015 הקימה גרומן את להקת המטאל Scardust יחד עם המוזיקאי אור דידי. בשנת 2016 הצטרפה כסולנית להופעות החיות של להקת המטאל הישראלית אורפנד לנד, בין היתר הופיעה איתם בפסטיבל ואקן. לקראת סוף 2016 ייסדה גרומן את מקהלת המטאל Hellscore. ב-2017 התארחה כסולנית ב-"Pawn and Prophecy", אלבומו של מייק לפונד (בסיסט להקת סימפוני אקס) ולהקתו, "Mike Lepond's Silent Assassins. בשנת 2018 התארחה כסולנית באלבומה של Amorphis, "Queen of Time". גרומן מנצחת על מקהלת המטאל Hellscore, שמונה כיום כ-40 זמרי מטאל ישראלים. במסגרת המקהלה היא עיבדה רפרטואר שירי מטאל לביצועי א-קפלה. כמו כן, Hellscore משתתפת באופן קבוע באלבומים והופעות של להקות מטאל, כגון Amorphis, Ayreon, Therion, אורפנד לנד, Scardust והזמרת פאטי גורדי. ב-2018 השתתפה המקהלה בפסטיבל Europa Cantat בעיר טאלין שבאסטוניה. במסגרתו ביצעה מספר הופעות ברחבי העיר. ב-2019 השתתפה המקהלה בפסטיבל Aarhus Vocal Festival בעיר אורהוס שבדנמרק. במסגרת הפסטיבל הופיעה המקהלה על הבמה המרכזית וזכתה בפרס "העיבוד החדשני ביותר" בתחרות מקהלות בינלאומית. במהלך שנות פעילותה הפיקה המקהלה מספר קליפים לביצועי האקפלה שלה. הבולטים מביניהם הם הקאבר לשיר "Unsainted" של להקת סליפנוט ומחרוזת שירי נייטוויש. גרומן פועלת להפצת הסגנון מטאל-אקפלה על ידי קיום סדנאות בנושא ברחבי העולם. היא הוזמנה להרצות בדנמרק, נורווגיה, גרמניה ומדינות נוספות. 2016 2018 Hellscore, Unsainted. 2019. Scardust, Strangers. 2020 מדיה וקבצים בנושא נועה גרומן בוויקישיתוף נועה גרומן, ברשת החברתית פייסבוק נועה גרומן, ברשת החברתית אינסטגרם נועה גרומן, ברשת החברתית LinkedIn נועה גרומן, סרטונים בערוץ היוטיוב נועה גרומן, באתר Last.fm (באנגלית) נועה גרומן, באתר AllMusic (באנגלית) נועה גרומן, באתר MusicBrainz (באנגלית) נועה גרומן, אמן באתר Encyclopedia Metallum (באנגלית) נועה גרומן, באתר Discogs (באנגלית) ראיונות החוויה האפית של Scardust - ראיון עם נועה גרומן, סולנית Scardust, באתר מטאליסט הפקות, 8 בדצמבר 2015 יוסי שיפמן, המנצחת הישראלית שמשלבת בין רוק כבד, א-קפלה והביטלס, באתר ynet, 30 ביוני 2021 וידאוקליפים SCARDUST feat. PATTY GURDY - "CONCRETE CAGES" (Official Music Video), סרטון בערוץ "Scardust", באתר יוטיוב (אורך: 07:30) Scardust - Gone (Official Music Video), סרטון בערוץ "Scardust", באתר יוטיוב (אורך: 04:53) Orphaned Land feat. Noa Gruman - Sapari (Live @ Heichal HaTarbut, Tel Aviv 2021), סרטון בערוץ "Century Media Records", באתר יוטיוב (אורך: 04:32) ראיון ביו-טיוב Scardust, ברשת החברתית פייסבוק Hellscore - Metal a Capella, Hellscore (באנגלית)